CELEX: 32018R1937
Language: ro
Date: 2018-12-10 00:00:00
Title: Regulamentul de punere în aplicare (UE) 2018/1937 al Comisiei din 10 decembrie 2018 de înlocuire a anexei X la Regulamentul (CE) nr. 4/2009 al Consiliului privind competența, legea aplicabilă, recunoașterea și executarea hotărârilor și cooperarea în materie de obligații de întreținere

11.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 314/36
               
            
         REGULAMENTUL DE PUNERE ÎN APLICARE (UE) 2018/1937 AL COMISIEI
         din 10 decembrie 2018
         de înlocuire a anexei X la Regulamentul (CE) nr. 4/2009 al Consiliului privind competența, legea aplicabilă, recunoașterea și executarea hotărârilor și cooperarea în materie de obligații de întreținere
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 4/2009 al Consiliului din 18 decembrie 2008 privind competența, legea aplicabilă, recunoașterea și executarea hotărârilor și cooperarea în materie de obligații de întreținere (1), în special articolul 2 alineatul (2),
         întrucât:
         
                     (1)
                  
                  
                     Anexa X la Regulamentul (CE) nr. 4/2009 enumeră autoritățile administrative la care se face referire la articolul 2 alineatul (2) din regulamentul respectiv.
                  
               
                     (2)
                  
                  
                     Regatul Unit și Letonia au notificat Comisiei schimbările referitoare la autoritățile administrative care trebuie incluse în anexa X la Regulamentul (CE) nr. 4/2009.
                  
               
                     (3)
                  
                  
                     Autoritățile administrative notificate de Regatul Unit și de Letonia enumerate în anexa la prezentul regulament îndeplinesc cerințele prevăzute la articolul 2 alineatul (2) din Regulamentul (CE) nr. 4/2009.
                  
               
                     (4)
                  
                  
                     Măsurile prevăzute în prezentul regulament sunt conforme cu avizul Comitetului privind legislația aplicabilă, competența, recunoașterea și executarea hotărârilor în materie matrimonială, în materie de răspundere părintească și de obligații de întreținere.
                  
               
                     (5)
                  
                  
                     Prin urmare, anexa X la Regulamentul (CE) nr. 4/2009 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa X la Regulamentul (CE) nr. 4/2009 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Bruxelles, 10 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 7, 10.1.2009, p. 1.
      
      
         
            ANEXĂ
            
               
                  
                     „ANEXA X
                     Autoritățile administrative la care se face referire la articolul 2 alineatul (2) din Regulamentul (CE) nr. 4/2009 sunt următoarele:
                     
                                 —
                              
                              
                                 în Letonia, Fondul de garantare pentru întreținere («Uzturlīdzekļu Garantiju Fonds»);
                              
                           
                                 —
                              
                              
                                 în Finlanda, Biroul afacerilor sociale («Sosiaalilautakunta/Socialnämnd»);
                              
                           
                                 —
                              
                              
                                 în Suedia, Autoritatea de executare silită («Kronofogdemyndigheten»);
                              
                           
                                 —
                              
                              
                                 în Regatul Unit:
                                 
                                             (a)
                                          
                                          
                                             în Anglia, Țara Galilor și Scoția, Ministerul muncii și al pensiilor («The Department for Work and Pensions» – DWP), inclusiv sucursalele sale administrative Agenția de asistență pentru copii [«Child Support Agency» – CSA) și Serviciul de întreținere a copiilor («Child Maintenance Service» – CMS)];
                                          
                                       
                                             (b)
                                          
                                          
                                             în Irlanda de Nord, Serviciul de întreținere a copiilor («Child Maintenance Service» – CMS).
                                          
                                       
                           
               ”